Størrelsen på sengen bestemmer du ud fra, om du kan brede dig ud i sengen og ud fra bestemte mål.
Sengens størrelse spiller nemlig en stor rolle i forhold til, hvor godt du sover. Det er vigtigt at kunne brede sig i sengen. Hvis du sover i en for lille seng, hvor du føler dig ”klemt” ind på et lille areal, så vil det gå negativt ud over din søvnkvalitet. Derfor er det vigtigt, at du tænker ligeså meget på bredden som på længden af sengen.
Sover du alene: vælg en enkeltmandsseng på min. 90×200 cm.
Sover du sammen med en partner: vælg en dobbeltseng på 160×200 cm. eller 180×200 cm.
Hvis du er et sted midtimellem: vælg en halvandenmandsseng/trekvartseng, der måler 140×200 cm.
Disse sengemål er de mest normale, men du kan også finde senge i andre mål. På den måde kan du få en seng, som passer lige præcis til dine behov.